पाएं अपने शहर की ताज़ा ख़बरें और फ्री ई-पेपरडाउनलोड करें
तेजी से बढ़ते संक्रमण के बीच उदयपुर जिले में साेमवार से युवाओं का वैक्सीनेशन शुरू हाे जाएगा। प्रदेश में युवाओं काे टीके लगाने की शुरुआत 1 मई से हाे गई है, लेकिन उदयपुर में शनिवार शाम डाेज पहुंचने से युवाओं काे टीके लगने की शुरुआत नहीं हाे सकी। महामारी की दूसरी लहर में सबसे ज्यादा संक्रमित युवा ही हाे रहे हैं। ऐसे में इसे रोकने के लिए वैक्सीनेशन बहुत जरूरी है, लेकिन जिले के 14 लाख युवाओं काे यह भी ध्यान रखना होगा कि पहला टीका लगवाने के बाद वे दाे महीने तक रक्तदान नहीं कर पाएंगे। ब्लड बैंड में असि. प्राे. डाॅ. सुरेश लखारा ने बताया कि संभाग के सबसे बड़े एमबी हॉस्पिटल के ब्लड बैंक में अब महज 290 यूनिट ब्लड ही बचा है। प्रोटोकॉल के मुताबिक पहली खुराक लेने के 70 दिन तक रक्तदान नहीं किया जा सकेगा। ऐसे में ब्लड की कमी का यह संकट और भी गहरा सकता है। भास्कर भी अपील करता है कि शहर के युवा टीका लगवाने से पहले रक्तदान जरूर करें।
इधर, वैक्सीन की डोज देरी से पहुंचे के कारण 1 मई को जिले में 18 से 44 वर्ष के लोगों का वैक्सीनेशन शुरू नहीं हो सका। शनिवार शाम को उदयपुर को वैक्सीन के 20 हजार डोज मिल गए। अब सोमवार से जिले के 18 से 44 वर्ष तक उम्र के 14 लाख लोगों को वैक्सीन लगना शुरू हो जाएगी। वैक्सीनेशन के लिए लाभार्थियों को कोविन पोर्टल पर रजिस्ट्रेशन करना होगा।
संभाग के सबसे बड़े एमबी हॉस्पिटल के ब्लड बैंक में महज 290 यूनिट ब्लड ही बचा है। जबकि 50 से ज्यादा यूनिट की रोज डिमांड है। यानी 290 यूनिट तो सिर्फ 6 दिन में खत्म हो जाएगा। ब्लड बैंड के प्राे. डाॅ. लखारा ने बताया कि ‘ए’ और ‘एबी’ ग्रुप ब्लड की सबसे ज्यादा शाॅर्टेज है। सोमवार से युवाओं के लिए कोरोना का वैक्सीनेशन शुरू हाे जाएगा। प्रोटोकॉल के मुताबिक कोवैक्सीन की पहली डोज लेने के 56 दिन और कोविशील्ड की पहली खुराक लेने के 70 दिन तक रक्तदान नहीं किया जा सकेगा। ऐसे में ब्लड की कमी का यह संकट और भी गहरा सकता है।
प्रक्रिया : दिन-समय भी चुन सकेंगे
आरसीएचओ डॉ. अशोक आदित्य ने बताया कि कोविन पोर्टल पर लाभार्थी वैक्सीनेशन सेंटर्स, दिन और समय का चयन भी कर सकते हैं। रजिस्ट्रेशन के बाद पंजीकरण की पर्ची लेकर तय समय पर वैक्सीनेशन सेंटर्स पर पहुंचना होगा। सेंटर पर फोटो आईडी दिखाने के बाद वैक्सीन निशुल्क लगवा सकेंगे।
टीके के शहरी केंद्र
आरएनटी मेडिकल कॉलेज के सुपर स्पेशियलिटी थर्ड और फोर्थ फ्लोर, सेटेलाइट हॉस्पिटल सेक्टर-6, सेटेलाइट हॉस्पिटल चांदपोल और पीएचसी चित्रकूट नगर।
ग्रामीण में ये केंद्र
बडगांव, भींडर, कानोड़, वल्लभनगर, गिर्वा, कुराबड़, टीडी, गोगुन्दा, पदराड़ा, सायरा, झाड़ोल, खेरवाड़ा, नयागांव, कोटड़ा, लसाड़िया, मावली, ऋषभदेव, सलूंबर, झल्लारा, सराड़ा और सेमारी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva zho_Hant eng_Latn